Η στυτική δυσλειτουργία πολλές φορές αποτελεί πρώιμο σύμπτωμα σοβαρών παθολογικών καταστάσεων (σακχαρώδης διαβήτης, καρδιαγγειακά νοσήματα, ενδοκρινολογικές διαταραχές, κ.α.). Συνεπώς ανεξαρτήτως ηλικίας, είναι απολύτως απαραίτητο να αποκλειστούν όλα τα πιθανά παθολογικά ενδεχόμενα που προκαλούν την διαταραχή της στύσης ή, αν ανευρεθούν τέτοια αίτια, να αντιμετωπιστούν. Η κατάλληλη αντιμετώπισή τους θα βελτιώσει και την ποιότητα της στύσης, περιορίζοντας στο ελάχιστο τους πιθανούς κινδύνους.